cyanic-selkie/wikianc huggingface dataset:
Brasserie de Luxembourg
D'Brauereisgebaier zu Dikrech
Am Januar 2022 gouf du bekannt, datt den Tuerm mam Humpen drop resp. de Buedem op deem e steet an engem schlechten Zoustand wär an datt den Tuerm misst ofgerappt ginn.
Vimy
Vimy ass eng franséisch Gemeng am Departement Pas-de-Calais an der Regioun Hauts-de-France.
Jean Scrigna
De Jean Scrigna, gebuer den 20. Juli 1947, ass e fréiere lëtzebuergesche Foussballspiller.
Leyviller
Leyviller ass eng franséisch Gemeng am Museldepartement an der Regioun Grand Est.
Rue Munkacsy
D'Rue Munkacsy  ass eng Strooss am Quartier Hamm vun der Stad Lëtzebuerg. Et ass eng Stéchstrooss déi vun der Hammer-Strooss a Richtung Südoste bis kuerz hannert d'Kräizung mat der Rue Fanny Leclerc féiert.
Geschicht
D'Strooss huet den Numm als Ërennerung un den ungaresche Moler Mihály Munkácsy, deen eng Zäit zu Lëtzebuerg um Kolpecher Schlass gelieft a gemoolt huet.
Den Odonym geet op e Beschloss vum Stater Gemengerot vum 4. Juli 1930 zeréck. 1907 hat de Gemengerot deen Numm allerdéngs schonn eng éischt Kéier verdeelt, an zwar fir eng Strooss, déi d'Grenz tëscht der Stad an der deemoleger Gemeng Hollerech gemaach huet. Eng Säit vun där Strooss louch op Stater Gebitt, an d'Haiser op där Säit waren an der rue Munkácsy, déi aner Säit louch um Gebitt vun der Gemeng Hollerech, an op där Säit hunn d'Leit an der rue Ste Zithe gewunnt. An de Joren no der Fusioun vun der Gemeng Hollerech mat der Stad Lëtzebuerg, déi 1920 war, ass d'Bezeechnung rue Munkácsy verschwonnen, wéini genee, ass onkloer. Gewosst ass awer, datt de Stater Gemengerot de 16. Mee 1925 confirméiert huet, datt déi zwou Säite vun der Strooss den Numm Zithastrooss droe géifen.
Ënner der däitscher Besatzung (1940 - 1944) war d'Strooss a Breughel-Straße ëmgenannt ginn.
Castillon (Canton d'Arthez-de-Béarn)
Castillon ass eng franséisch Uertschaft a Gemeng am Departement Pyrénées-Atlantiques, an der Regioun Nei-Aquitaine.
Madeleine Barbulée
D'Madeleine Barbulée ass besonnesch bekannt duerch hir grouss Karriär am Theater, dernieft war si och a villen Televisiounsfilmer ze gesinn. Am Kino huet si a Filmer vu bekannte Regisseure wéi Max Ophüls, René Clair, Jacques Demy a Preston Sturges matgespillt.
Marolles (Loir-et-Cher)
Marolles ass eng franséisch Gemeng am Departement Loir-et-Cher an der Regioun Centre.
Castillon (Canton d'Arthez-de-Béarn)
Castillon läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Dominique Benseghir
Den Dominique Benseghir, gebuer de 25. Mee 1985 an der Stad Lëtzebuerg, ass e lëtzebuergesche Basketballspiller,.
Den Dominique Benseghir huet seng international Sportscarrière 2012 ugefaangen. Hien huet a senger Carrière fir den AS Zolwer an d'Etzella Ettelbréck gespillt. 2014 war hien am Lëtzebuerger Kader vun der EuroBasket-Qualifikatioun.
Francis Bacon (Moler)
De Francis Bacon, gebuer den 28. Oktober 1909 zu Dublin a gestuerwen den 28. Abrëll 1992 zu Madrid, war en iresche Moler.
Hien zielt zu de bedeitendste figurative Moler vum 20. Joerhonnert. Seng Biller weise meeschtens mëschlech Kierperen, déi awer duerch Wësch-Effekter verfriemt sinn, an deelweis wéi réit Fleesch ausgesinn. Dacks hunn déi gemoolte Persounen de Mond opgerappt, wéi wa se géife jäizen.
Bekannt gouf en 1944 mat sengem Triptychon Dräi Studien zu Figuren um Fouss vun enger Kräizegung. 1950 huet hie seng Serie vu Poopst-Biller ugefaangen nom Motiv vum Velazquez sengem Portrait vum Poopst Innozenz X..
Den 12. November 2013 gouf Three Studies of Lucian Freud (Triptychon) vun 1969 bei Christie's zu New York fir 142,4 Milliounen US-Dollar versteet - dat bis dunn deierst jee verkaafte Bild.
Legend Holdings
Legend Holdings Corporation ass e chinesche Finanzgrupp, deen 1984 vum Liu Chuanzhi an 10 anere Fuerscher vum Computing Institute vun der Chineesescher Wëssenschaftsakademie gegrënnt gouf.
Legend ass zu 31,5% un der Informatik- a Computerfirma Lenovo bedeelegt. Zanter den 2000er Joren huet et och Participatiounen an de Beräicher Immobilien, Venture capital a Private equity, via Duechterfirme wéi Legend Capital (zanter 2012: Junlian Ziben), Raycom Real Estate Development oder Hony Capital. An den 2010er Joren, no enger Kapitalerhéigung bei där China Oceanwide Holdings (och eng staatlech Holding) mat erageklommen ass, huet Legend Holdings sech op weider Beräicher ausgebreet, wéi dee vun de Liewensmëttel (Joyvio Group, Funglian Holdings), der Chimie (Levima Group), Finanzdéngschtleeschtungen (Lakala, Union Insurance Broker, Zhengqi Financial), dem Verloune vun Autoen (China Auto Rental), Fleegeservicer (EnsenCare, Bybo Dental) oder der Logistik (Zeny Supply Chain).
Den 1. September 2017 huet d'BIL ugekënnegt, datt Legend Holdings déi 90% vun hirem Kapital, dat bis dohin Precision Capital gehéiert huet, iwwerhuele géif.
Zanter 2015 ginn d'Aktie vu Legend Holdings Corporation op der Bourse vun Hong Kong gehandelt. De Gank op d'Bourse huet dem Grupp eng 2 Milliarden US-Dollar abruecht.
2016 hat Legend Holdings en Nettoresultat vu 710,7 Milliounen US-Dollar, bei engem Ëmsaz vu 46 Milliarden Dollar.
Eva Almstädt
D'Eva Almstädt gebuer den 23. November 1965 zu Hamburg ass eng däitsch Autorin vu Kriminalromaner.
Serie 406 DB
D'Serie 406, ass eng ICE-Héichvitessramm vun der Deutsche Bahn. Et ass eng Multisytemvariant vum ICE 3 déi och nach ICE 3M oder ICE 3MF genannt gëtt. Den ICE 3 deen aus de Serië 403, 406 a 407 besteet huet en neit Undriffskonzept par Raport zu de méi ale Rammen. D'Serie 406 erreecht am regulären Déngscht an Däitschland 300 km/h, an a Frankräich 320 km/h.
Varianten
Bei der DB Serie 406 gëtt tëschent dem ICE 3M an dem ICE 3MF ënnerscheet. Et handelt sech dobäi ëm technesch Ënnerscheeder.
ICE 3M
Den ICE 3M (M = Mehrsystem) ass d'Variant déi an Däitschland, Holland an an der Belsch agesat gëtt. Dofir ass den ICE 3M mat de länderspezifeschen Zuchsécherungssystemer ausgerëscht an ënnerstëtzt véier verschidden Eisebunnsstroumaarten. Vun de 17 Unitéiten déi kaaft goufen huet d'Deutsche Bahn der 13 an d'hollännesch Staatsbunne 4 Stéck.
ICE 3MF
Den ICE 3MF (MF = Mehrsystem Frankreich) ass eng Variant, déi technesch um ICE 3M baséiert an zousätzlech technesch sou ausgerëscht ass fir kënnen um franséischen Eisebunnsnetz ze fueren. Zanter dem 10. Juni 2007 fuere sechs sou Rammen tëscht Frankfurt a Paräis.
Pierre Langer
De Pierre Langer, gebuer de 15. August 1945, ass e fréiere lëtzebuergesche Foussballspiller.
Gordon J. Garradd
De Gordon John Garradd, gebuer am Joer 1959 ass en australesche Fotograf, Astronom an Asteroidenentdecker.
Pierre Langer
Hien huet den 31. Mäerz an den 1. Mee 1968 fir déi lëtzebuergesch Foussballnationalekipp gespillt.
Gordon J. Garradd
Tëscht 1993 an 2000 huet hien 29 Asteroiden entdeckt. Doriwwer eraus sti véier Novaen an der Grousser Magellanescher Wollek a 16 Koméiten op senger Entdeckerlëscht.
Hien huet a verschiddenen astronomeschen Instituter an den USA an an Australien geschafft. Zur Zäit schafft hien am Siding Spring Observatoire, wou hien Observatioune vun Äerdnoen Objete mécht.
Den Asteroid (5066) Garradd gouf no him genannt.
Alain Figlarz
Den Alain Figlarz ass e franséische Cascadeur a Filmschauspiller. Hien huet seng Carrière als Cascadeur 1993 an als Schauspiller 1995 ugefaangen.
Hie schafft als Cascadeur zu Hollywood an a Frankräich. De Figlarz gouf och als "Hollywooder" Cascade-Choreograph bekannt.
Bianca Castafiore
D'Bianca Castafiore oder d'Castafiore, ass déi eenzeg weiblech Figur, déi am Comic Dem Tintin seng Geschichten eng gréisser Roll spillt. Si ass eng Belcanto-Sängerin an hiert léifste Stéck ass d'Bijous-Arie aus dem Charles Gounod sengem Faust.
Richard Johnson (Schauspiller)
De Richard Johnson, gebuer den 30. Juli 1927 zu Upminster an England a gestuerwen de 6. Juni 2015 zu Chelsea, war en englesche Schauspiller a Fimproduzent.
Sudstroum
Sudstroum [sic] ass eng lëtzebuergesch Entreprise mat Sëtz zu Esch-Uelzecht, déi 2007 gegrënnt gouf. Et ass ee Stroumliwwerant fir Lëtzebuerg, dee Stéit an Entreprisë mat Elektrizitéit beliwwert.
Ausserdeem ass Sudstroum S.àr.l & Co S.e.c.s. am Beräich Elektrizitéitsversuergung den Netzbedreiwer vun der Stad Esch-Uelzecht.
Abraham Ortelius
Den Abraham Ortelius (Ortels, Orthellius, Hortels), gebuer de 4. oder de 14. Abrëll 1527 zu Antwerpen an do gestuerwen den 28. Juni 1598, war e flämesche Geograph a Kartograph.
Hien ass besonnesch bekannt fir säi Wierk Theatrum Orbis Terrarum (1570), déi éischt Sammlung vu Landkaarten a Buchform (Atlas).
Givenchy-en-Gohelle
Givenchy-en-Gohelle ass eng franséisch Gemeng am Departement Pas-de-Calais an der Regioun Hauts-de-France.
GEOS (ESA)
De GEOS (Geostationary Earth Orbit Satellite) Programm vun der europäescher Weltraumagentur ESA waren déi éischt Satellitten an enger geostationärer Ëmlafbunn, déi wëssenschaftlechen Zwecker déngten. Am Sproochgebrauch vun der NASA, déi fir de Start vun de Satellitten zoustänneg war, ginn dës Satellitten ESA-GEOS bezeechent, fir si vum Satellit GEOS, mam selwechten Numm vum NASA GEOS-Programm ënnerscheeden ze kënnen.
Elke Pistor
D'Elke Pistor gebuer am Joer 1967 zu Simmerath ass eng däitsch Autorin vu Kriminalromaner.
GEOS (ESA)
Aufgab vun de Satellitte ware Miessunge vun den elektreschen an de magnéitesche Felder, der Plasma-Magnéitfeld-Wiessselwierkunge souwéi der Energie- an der Wénkelverdeelung vun de geluedenen Deelercher (Elektronen an Ionen) am geostationären Orbit.
Portal Lëtzebuerg/Neist Artikelen/Archiv 2018
Dat hei ass d' Archiv vun den neien Artikele vun 2018, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
GEOS (ESA)
Béid Satellitte ware bis op kleng Modifikatioune bei e puer Experimenter identesch.
Lixing-lès-Saint-Avold
Lixing-lès-Saint-Avold ass eng franséisch Gemeng am Museldepartement an der Regioun Grand Est.
Portal Lëtzebuerg/Neist Artikelen/Archiv 2018
2018
Archiv 2019 < | | > Archiv 2017
Biisserpaart
D' ass eng fréier Paart fir an d'Festung Lëtzebuerg. Se steet am Biisserwee am Quartier Gronn vun der Stad Lëtzebuerg.
Johannes Herold
De Johannes Herold (och Johannes Basilius), gebuer de 17. Dezember 1514 zu Höchstädt/Donau, gestuerwen de 17. Juni 1567, war en Editeur an Historiker, deen als Iwwersetzer a Korrekter fir verschidden Drécker zu Basel säi Liewensënnerhalt verdéngt huet.
Biisserpaart
Geschicht
Vum südëstleche Wupp vum Rumm-Plateau aus féiert eng Trap an den Uelzechtdall erof, déi um Wiergank vun enger mëttelalterlecher Mauer, genannt Maierchen erauskënnt. D'Maierchen huet zur drëtter Festungsmauer vun der Festung Lëtzebuerg gehéiert a gouf am 15. Joerhonnert gebaut. Se sollt d'Festung a Richtung Osten zou maachen an ass vun de Fielsen ënnerzeg der Rumm, iwwer de Biisserwee an d'Uelzecht bis bei d'Fielsen um rietsen Uwänner ënnerzeg vum Fort Verluerekascht gaangen. Zesumme mat der Festungsmauer gouf och eng quadratesch Paart am Biisserwee gebaut, déi nom Numm vum Wee, Biisserpaart genannt gouf. D'Paart war just vun niewesächlecher Bedeitung, well se méi dacks zou wéi op war. Et kann ee se deemno éischter als eng Poterne bezeechnen.
Johannes Herold
Eng vu sengen editoriale Leeschtunge war d'Editioun vun de germanesche Stammesrechter, Frisionum Lex (1559). Hien huet déi éischt däitsch Iwwersetzung vum Dante Alighieri senger Monarchia gemaach a si 1559 publizéiert.
A senger Schrëft De Germaniae veteris... locis antiquissimis, déi zirka 1555 zu Basel erauskomm ass, huet hien déi antik Plazen aus deem ale Germanien beschriwwen, dorënner och déi réimesch Sail vun Igel. Hien huet gemengt, dat Monument wier bei Geleeënheet vun der Gebuert vum Gaius Caligula, réimesche Keeser vu 37 bis 41, opgeriicht ginn. D'Argument heifir huet op der fréier ganz beléifter etymologescher Method baséiert, déi an dësem Fall den Numm vun der Uertschaft “Egle“ = “Igel” vu “Caligula” (Cal-igula) ofgeleet huet. Dës (falsch) Theorie sollt gutt 200 Joer méi spéit och den Théodore Lorent vertrieden.
Vëlospist PC28
D', och nach Réiserbannspist, offiziell Itinéraire cyclable Réiserbann, ass eng vun den 41 Vëlosstrecke vum nationale Reseau zu Lëtzebuerg.
Streck
Déi geplangt PC28 féiert vu Bierchem-Gare op Beetebuerg-Gare.
Uschlëss un aner Pisten
D'Réiserbannspist kritt ënnerwee Uschlëss un aner Pisten:
Vëlospist PC27
D', och nach Kiischtendallspist, offiziell Itinéraire cyclable Kiischtendall, ass eng vun den 41 Vëlosstrecke vum nationale Reseau zu Lëtzebuerg.
Streck
Déi geplangt PC27 féiert, wann se bis fäerdeg ass, vun der Polvermillen an der Stad Lëtzebuerg duerch den Hammer Dällchen iwwer Conter bis op Stadbriedemes.
Bis ewell besti just Deelstécker dovun (Stand 2023).
Bemierkungen
Beim Neibau vun der Gare Zens-Hamm an de Stroosse ronderëm, goufen eng ronn 400 m Vëlosweeër ugeluecht, déi en Deel vun der geplangter PC27 sinn.
Vun do soll et dann an Zukunft laanscht de Bord vum Bësch vun der Hueschwiss iwwer eng nei Strooss goen, déi dann an der Industriezon vu Conter erauskéim.
Och en 1,4 km laangt Stéck laanscht d'Conter Industriezon Weiergewan gëtt et schonns.
Ministère de la sécurité sociale
De Ministère fir sozial Sécherheet, offiziell Ministère de la sécurité sociale ass e Ministère zu Lëtzebuerg dee sech drëm këmmert, fir de Bierger d'sozial Sécherheet ze garantéieren.
Allgemenges
De Ministère këmmert sech ëm d'Risiken an d'Besoine vun de Bierger an de Beräicher vun der Krankheet, dem Alter, der Ofhängegkeet, der Invaliditéit an den Aarbechtsaccidenter.
Kompetenz vum Ministère
D'Servicer a Verwaltungen déi ënnert d'Kompetenz vum Ministère fir sozial Sécherheet falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:
Albert Graff
Den Albert Graff, gebuer den 1. Oktober 1956, ass e fréiere lëtzebuergesche Foussballspiller.
Hien huet den 12. November 1975 an den 10. November 1976 fir déi lëtzebuergesch Foussballnationalekipp gespillt.
Maxstadt
Maxstadt ass eng franséisch Gemeng am Museldepartement an der Regioun Grand Est.
Alphonse Weicker
Den Alphonse Weicker, gebuer de 14. Januar 1891 zu Sandweiler, an do gestuerwen den 12. Februar 1973 war e lëtzebuergesche Banquier an Ex-Foussballspiller.
Säi Papp war de Politiker an Agronom Jean-Baptiste Weicker.
Carrière
Vun 1950 bis 1958 war hie President vum Cercle artistique de Luxembourg, a vun 1953 bis 1966 President vun der FEDIL.
Fir un hien z'erënneren dréit eng Stëftung vun der BGL säin Numm, an um Kierchbierg krut de 14. Oktober 1974 eng Strooss den Numm Rue Alphonse Weicker, deen 2017 och op en Arrêt vun der Tramslinn T1 iwwerdroe gouf.
Aktivitéit am Sport
Hie stoung den 29. Oktober 1911 fir déi éischt Lëtzebuergesch Foussballnationalekipp am Gol.
La Serra (San Marino)
La Serra ass eng kleng Uertschaft (Curazia) an der san-marineesescher Gemeng (Castello) Acquaviva.
Se läit am Norde vun Acquaviva, op der Grenz mat Italien, an ass eng vun den zwou Uertschaften an der Gemeng.
Anna Bové
D'Anna Bové, gebuer de 5. Abrëll 1829 an der Millebaach, gestuerwen den 30. Mäerz 1886 an der Stad Lëtzebuerg, war eng lëtzebuergesch kathoulesch Uerdensfra.
Broscht
D'Broscht (Gr. ???a?, Latäin: pectus) ass an der Anatomie déi viischt Hallschecht vum Romp vun de Wierbeldéieren, bei engem Mënsch dee riicht steet, den ieweschten Deel vum Romp fir genee ze sinn.
Arthez-de-Béarn
Arthez-de-Béarn ass eng franséisch Uertschaft a Gemeng am Departement Pyrénées-Atlantiques, an der Regioun Nei-Aquitaine.
Arthez-de-Béarn läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Jean Kox
De Jean Kox, gebuer den 1. Juni 1990 an der Stad Lëtzebuerg, ass e lëtzebuergesche Basketballspiller,.
De Jean Kox huet seng international Sportscarrière 2012 ugefaangen. Hien huet a senger Carrière fir d'Musel Pikes gespillt. Dräimol (2012, 2014, 2016) war hien am Lëtzebuerger Kader vun der EuroBasket-Qualifikatioun,.
Anna Bové
D'Kongregatioun gouf 1886 un de Karmel ugeschloss an d'Zitaschwësteren hunn elo offiziell "Schwestern des Regulierten Dritten Ordens Unserer Lieben Frau vom Berge Karmel", méi geleefeg ënner dem Numm "Tertiar-Karmelitinnen", geheescht.
Broscht
D'Grondlag vun der Broscht ass de Broschtkuerf (Thorax), fir deen de Begrëff heiansdo als Synonym gebraucht gëtt.
Heiansdo ass mam Begrëff och d'Broscht vun der Fra gemengt. D'Positionéierung vun der Mëllechdrüs (Glandula mammaria) am Beräich vun der Broscht ass awer just fir e Grappvoll Mamendéieren typesch.
Jairo Delgado Ferreira
De Jairo Emanuel Delgado Ferreira, och als Jairo Delgado ernimmt, gebuer de 17. Juli 1985 zu Ettelbréck, ass e lëtzebuergesche Basketballspiller ,.
Lëscht vun den nationale Monumenter an der Gemeng Lëtzebuerg/Hollerech
An dëser Lëscht vun den nationale Monumenter am Quartier Hollerech sinn all national Monumenter opgezielt, déi am Quartier Hollerech vun der Gemeng Lëtzebuerg ze fanne sinn (Stand: ).
Jairo Delgado Ferreira
Hien huet a senger Carrière fir d'Etzella Ettelbréck gespillt.
Lëscht vun den nationale Monumenter an der Gemeng Lëtzebuerg/Hollerech
Hollerech
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
Gemeng Steesel
D' ass eng vun den lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft vun där se och hiren Numm huet.
Geschicht
D'Gemeng Steesel war fréier méi grouss. Duerch e Gesetz vum 25. November 1850 ass aus Deeler vun der Gemeng Steesel d'Gemeng Walfer geschaaft ginn. E Gesetz vum 22. Februar 1853 huet weider Deeler vu Steesel ofgetrennt fir d'Gemeng Koplescht ze schafen.
Um Steeseler Bierg op Roellent goufen Iwwerreschter vun enger réimescher Siidlung fonnt, déi op eng laang Geschicht hiweisen. Des Weidere goufen 1854 beim Bau vun der Steeseler Kierch Iwwerreschter vun Therme fonnt.
Op der haiteger Fläch vun der Gemeng stoungen zwou Millen, d' Bintzemillen an d'Werdelsmillen, aus deenen no an no déi zwou Uertschafte Mëlleref, respektiv Steesel, entstane sinn.
D'Heeschdrëffer Wuerzele féieren op d'Heeschdrëffer Schlass zeréck, dat an der Vergaangenheet eng Buerg war, an haut vu Schwësteren a vun der Fondatioun Tricentenaire bewunnt gëtt.
Politik
De Gemengerot vu Steesel gëtt nom Proporzsystem gewielt. E setzt sech aus 11 Conseilleren zesummen.
Als Resultat vun de Gemengewale vun 2011, wéi och vun 2017, stäipt sech de Schäfferot op eng LSAP-CSV-Koalitioun.
Buergermeeschter ass de.
Bei de Gemengewalen 2023 ass et fir d'LSAP bei de 5 Sëtz am Gemengerot bliwwen, iwwerdeems d'CSV ee Sëtz verluer huet. Doropshin koum et zu enger LSAP-DP Koalitioun.
Zesummesetzung D'Majoritéitskoalitioun am Gemengerot ass fett geschriwwen Quell: Inneministère / RTL.lu / elections.lu
Ekonomie
Zu Steesel ass ee Supermarché, de Pall Center an an der lokaler Industriezon sinn iwwer 30 Firmaen. Des Weideren hat d'Creos zu Heeschdref ee vun hire Dispatching-Zentren.
Landwirtschaft
D'Landwirtschaft huet zu Steesel nom Zweete Weltkrich e groussen Opschwonk gehat. Steesel ass fir seng Äerdbieren, Uebst an Gromperenzuucht bekannt. Steeseler Grompere gi vu Luxpatates am ganze Land verkaaft.
Um Steeseler Bierg si grouss Bongerten, déi Privatleit a Butteker mat Äppel a Biere beliwweren. Och Landschaftsgäertnereien, wéi d ' Bamschoul Becker zu Mëlleref, d'Pépinières Kintzlé zu Heeschdref a Blummegäertner, wéi Fleurs Wüst hunn zu Steesel eng laang Traditioun. Zu Steesel gëtt et nach e puer Bauerebetriber.
NGC 1987
Den NGC 1987 ass en oppene Stärekoup an der grousser Magellanescher Wollek am Stärebild Mensa.
Gemeng Steesel
Liewen an der Gemeng
Steesel huet laanscht der Uelzecht een Noerhoulungsgebitt geschaf, dat nach soll ausgebaut ginn. Am Zentrum vum Projet ass d'Renaturéierung vun der Uelzecht.
NGC 1987
De Stärekoup gouf 1834 vum Astronom John Herschel mat engem 48 cm-Teleskop entdeckt.
Gemeng Steesel
Liewen an der Gemeng
Des Weidere solle Spillplazen opgeriicht ginn, an e Vëloswee ugeluecht ginn, dee Walfer mat Heeschdref verbënnt. D'Gemeng Steesel huet mat de Gemenge Walfer a Luerenzweiler eng interkommunal Schwämm, d'Pidal geschaf.
D'Musek L'Echo de l'Alzette de la Commune de Steinsel ass 2002 aus dem Zesummeschloss vun der Steeseler an der Heeschdrëffer Musek entstanen. Och de Sport gëtt an der Gemeng grouss geschriwwen, an do si virun allem en ettlech Basketstitele vun der BBC Amicale Steesel ervirzehiewen.
Verkéier
D'Lëtzebuerger Strooss, d'N7, Haaptverkéiersachs tëscht der Stad Lëtzebuerg a Miersch, féiert duerch Heeschdref. D'Gemeng Steesel huet och eng Gare, d'Heeschdrëffer Gare. Se läit op der Streck Lëtzebuerg-Ettelbréck. E puer RGTR- an AVL-Buslinne verbannen d'Gemeng Steesel mat der Stad Lëtzebuerg.
Interkommunal Syndikater
D'Gemeng Steesel ass Member vu follgenden interkommunale Syndikater:
Donald Spoto
Den Donald Spoto gebuer den 28. Juni 1941 ass en US-amerikaneschen Auteur.
Hien ass besonnesch bekannt duerch d'Biographië vu Schauspiller a Filmregisseure wéi Alfred Hitchcock, Marilyn Monroe, James Dean a Marlene Dietrich.
Josy Christen
De Josy Christen, gebuer den 10. November 1950 zu Bartreng, ass e pensionéierte Schoulmeeschter an Auteur.
De Josy Christen ass zu Bartreng an d'Primärschoul gaangen an duerno an den Atheneum an op den "Institut Pédagogique" zu Walfer.
Vun 1973 u war hie Schoulmeeschter zu Bartreng.
Vun 1967 bis 1973 war hie fräie Mataarbechter vun der Kanneremissioun vu Radio Lëtzebuerg (z. B. Lausbouwen- an Abenteuergeschichten, Texter fir Niklosdag, Chrëschtdag, Mammen- a Pappendag asw.) an huet och fir d'Sendung 'Kultur hallef Stonn' Gedichter, Erzielungen a Lauschterspiller geschriwwen.
Hien huet och reegelméisseg Texter fir d'Kulturbäilag 'Le Phare' vum Tageblatt geschriwwen, ë. a. Gedichter aus sengem éischte Gedichtband "Liewes-Latäin" (1970 / Eegeverlag).
Vun 1975 u war hien och Mataarbechter vun der Revue de la Jeunesse vum lëtzebuergesche Roude Kräiz.
Revue
Vun 1984 bis 2015 huet de Josy Christen all Joer politesch a sozialkritesch Sketcher a Lidder fir d'Revue vum "Lëtzebuerger Theater" geschriwwen (Pseudonym: Jochri) - vun 1988 bis 2002 och de "Schnëssert" fir de René Pütz, wou an enger onlogescher Logik iwwer déi lescht Aktualitéiten aus der Perspektiv vum "klenge Mann" philosophéiert gouf.
Sabina Sesselmann
Sabina Sesselmann, och Sabine Sesselmann, gebuer als Sabina Traude Sesselmann den 13. August 1936 zu München a gestuerwen den 1. Mäerz 1998 zu Tutzing, war eng däitsch Schauspillerin.
Akafsweenchen
En Akafsweenchen ass e Won, aus Metall oder deelweis aus Plastik, dee geduecht ass fir d'Wuere beim Akaf an engem Supermarché oder soss engem Buttek ze transportéieren. E rullt op klenge Rieder, a gëtt gedréckt. Akafsweenercher si sou gebaut, datt s'anenee gestach kënne ginn, fir sou manner Plaz beim Stockéieren ewechzehuelen. Dofir si se vir méi schmuel a méi héich wéi hannen, an déi hënnescht Säit léisst sech no bannen an no uewe klappen.
Dee bekanntsten, well eelste Produzent an Europa ass déi franséisch Firma Caddie SA, déi där Weenercher ënner der registréierter Handelsmarque Caddie produzéiert (an déi dacks als Begrëffsmonopol fir "Akafsweenche" gebraucht gëtt). 1980 hat Caddie ronn 80 % vum europäesche Marché vun den Akafsweenercher. Zanterhier ass d'Konkurrenz méi grouss ginn; sou gëtt et déi spuenesch Firma Marsanz, déi an 80 Länner hir Weenercher verkeeft, an déi éisträichesch Firma Wanzl Metallwarenfabrik GmbH, deem gréisste Produzent weltwäit. Och a China gëtt et mëttlerweil eng Rëtsch Produzenten, an an den USA sinn et Unarco, United Steel Wire Company an Americana Companies Inc., déi der produzéieren.
Den Akafsweenche gëtt haut och am Online-Akafen als Metapher gebraucht fir den Ensembel vun den Artikelen, déi ee sech an engem Online-Katalog erausgesicht huet.
Kinnekshaff
De Kinnekshaff (lokal Kinnikshaff) ass e Lieu-dit an an der Gemeng Groussbus-Wal.
Et handelt sech hautdesdaags haaptsächlech ëm eng Strooss (Rue Kinnikshaff), déi vun der Waler Kierch aus fir d'éischt no Weste fortgeet an dann no Norden dréint, bis se zu Gréiwels an d'Waler Strooss iwwergeet. De Flouer ronderëm d'Strooss heescht och Kinnekshaff.
Geschicht
Den Numm vum Lieu-dit kënnt vun engem gewëssen Här Leroy, dee sech géint 1830 an der Géigend néiergelooss hat.
Virum 1. September 2023 huet de Kinnekshaff zu der Gemeng Wal gehéiert, déi du mat der Gemeng Groussbus zu der neier Gemeng Groussbus-Wal fusionéiert huet.
Éleu-dit-Leauwette
Éleu-dit-Leauwette ass eng franséisch Gemeng am Departement Pas-de-Calais an der Regioun Hauts-de-France.
Michel Heiter
De Michel Heiter, gebuer den 10. September 1860 zu Biereng bei Miersch, gestuerwen de 6. Juni 1906 an der Stad Lëtzebuerg, war e lëtzebuergesche Moler.
Hien huet zu München an zu Paräis Konscht studéiert.
1893 war hie Matgrënner vum Cercle artistique de Luxembourg.
Bob Melcher
De Bob Melcher, gebuer den 9. Dezember 1994 an der Stad Lëtzebuerg, ass e lëtzebuergesche Basketballspiller,.
Vun 2015 bis 2017 war de Bob Melcher am Kader vun der lëtzebuergescher Härebasketballnationalekipp, an huet 11-mol fir d'Nationalekipp gespillt.
Liturgie
Eng Liturgie (v. griich.: λειτουργία leiturgia ‚ëffentlechen Déngscht/Déngscht um Vollek‘, aus λειτóς ‚ëffentlech‘ von λαός/λεώς ‚Vollek' an ἔργον érgon ‚Wierk‘, ‚Déngscht‘) bezeechent eng chrëschtlech oder jiddesch Versammlung vu Gleewegen. De Begrëff huet säin Ursprong an der griichescher Kierch a setzt sech am 16. Joerhonnert an der laténgescher Kierch duerch. Liturgie ass en anert Wuert fir Gottesdéngscht.
D'Liturgie gehéiert zu den dräi Grondfunktioune vun enger kierchlecher, chrëschtlecher Gemeinschaft:
Nicholson (Moundkrater)
Den Nicholson ass en Aschlagkrater um baussenzege westleche Rand vun der viischter Säit vum Äerdmound, südëstlech vum Mare Orientale um Rand vun de Montes Rook, nordëstlech vum Krater Pettit. Den onreegelméissege Kraterrand ass nëmmen e bëssi erodéiert, am Zentrum si Spuere vu Rampelirutschen ze gesinn.
De Krater gouf am Joer 1970 offiziell vun der IAU nom US-amerikaneschen Astronom Seth Barnes Nicholson genannt.
Lëscht vun den nationale Monumenter an der Gemeng Lëtzebuerg/Kierchbierg
D'Andeelung no Quartieren ass nom Klassement vum Institut national pour le patrimoine architectural (INPA) gemaach, deen op de Kadastersektioune berout, awer net mat der offizieller Andeelung vun der Gemeng Lëtzebuerg iwwereneestëmmt. Et kann dofir a verschiddene Fäll zu Mëssverständnesser komme wat de Quartier ubelaangt.
Champlemy
Champlemy ass eng franséisch Gemeng am Departement Nièvre an der Regioun Bourgogne-Franche-Comté.
Hydrographie
Um Territoire vun der Gemeng huet d'Nièvre e groussen Niewefloss vun der Loire hir Quellen. Si entsteet aus enger Quell um Lieu-dit Bourras-la-Grange a kritt da westlech vun der Forêt de Charnouveau, Gesellschaft vun der sougenannter Nièvre de Champlemy fir dann um Flouer La Huche den Territoire vun der Gemeng ze verloossen, fir dee se de gréissten Deel vun der West-an Nordgrenz mat den Nopeschgemenge bilt.
Châtenois-les-Forges
Châtenois-les-Forges ass eng franséisch Gemeng am Territoire de Belfort an der Bourgogne-Franche-Comté.
François Huberty (Ingenieur)
De François Huberty, gebuer de 25. Februar 1896 a gestuerwen den 10. Oktober 1980, war e lëtzebuergeschen Ingenieur.
Hie gouf den 1. Mäerz 1955 als Member vum Staatsrot nominéiert an ass dat bis zu senger Demissioun den 31. Oktober 1972 bliwwen.
Morhange
Morhange ass eng franséisch Gemeng am Museldepartement an der Regioun Grand Est.
Gualdicciolo
Gualdicciolo ass eng kleng Uertschaft (Curazia) an der san-marineesescher Gemeng (Castello) Acquaviva.
Se läit am Nordweste vun Acquaviva an ass eng vun den zwou Uertschaften an der Gemeng.
Vëlospist PC29
D', och nach Pist vun den Uewersauer Dierfer, offiziell Itinéraire cyclable villages de la Haute-Sûre, ass eng vun den 41 Vëlosstrecke vum nationale Reseau zu Lëtzebuerg.
Streck
Déi geplangt PC29 féiert vun der PC18 bei Flatzbuer bis bei d'PC20 an der Géigend vu Wanseler. Se féiert da laanscht oder duerch follgend Uertschaften: Bauschelt, Bungerëffer Millen.
Uschlëss un aner Pisten
D'Pist vun den Uewersauer Dierfer kritt ënnerwee Uschlëss un aner Pisten:
Sergio Stivaletti
De Sergio Stivaletti, gebuer de 15. Mäerz 1957, ass en italieenesche Filmregisseur a Spezialist, besonnesch bei Grujelfilmer, fir Spezialeffekten.
Terrain
En Terrain ass e Stéck Land mat bestëmmten Dimensiounen. En Terrain kann zum Beispill e Grondstéck sinn oder e Spillfeld wéi e Foussballsterrain oder e Golfterrain.
Donieft kann een awer och d'Topographie (de Relief) vun engem Stéck vun der Äerduewerfläch mat sengen Héichten, Déiften, Onreegelméissegkeeten a Formen als Terrain bezeechnen.
Verwaltungskommissioun
Verwaltungskommissioun (Commission administrative) gouf zu Lëtzebuerg am Ufank vun der däitscher Besatzung am Zweete Weltkrich eng Kommissioun genannt, déi vun der Regierung agesat gouf, just ier se den 9. Mee 1940, op der Flucht virum däitschen Envahisseur, sech an dat alliéiert Ausland ofgesat hat. Si huet bis den 23. Dezember 1940 bestanen.
D'Aufgaben an d'Membere vun der Kommissioun
Dës Kommissioun hat am Prinzip d'Aufgab, d'Lëtzebuerger Interesse virun den däitsche Besatzer ze vertrieden. An enger Resolutioun vun der Chamber vum 16. Mee 1940 krut dës Kommissioun e legale Kader a gouf "Regierungskommissioun" genannt.
No enger Entrevue, den 18. Mee 1940, mam Kommandant vun der Oberfeldkommandatur 520, dem Generol Otto Gullmann, huet den Albert Wehrer virgeschloen d'Komissioun a "Verwaltungskommissioun" ëmzebenennen. Den 23. Mee 1940 huet d'Chamber duerch eng zweet Resolutioun dës Nummännerung virgeholl.
Och d'Kompetenze vum "Ermächtegungsgesetz" vum 29. August 1939 an 28. September 1939, dat et der deemoleger Regierung erlaabt huet, wann néideg ouni e Vote an der Chamber Gesetzer z'erloossen, oder aussergewéinlech Budgetskreditter ze benotzen, goufen der Verwaltungskommissioun iwwerdroen.
D'Memberen an hir Responsabilitéite waren:
Den 23. Dezember 1940 gouf d'Verwaltungskommissioun vum däitsche Besatzer opgeléist.
Dokumenter
Quell: Archiver vum Lycée Hubert-Clément, publizéiert vum Historiker Georges Buchler am tageblatt.lu.
70 Joer duerno: d'Opschaffe vun der Geschicht
Am Réckbéck gëtt déi kuerzlieweg Aarbecht vun der Verwaltungskommissioun méi kritesch analyséiert: Engersäits war et séier kloer, datt den däitschen Okkupant keen Intressi un enger eegener Lëtzebuerger Verwaltung hat an huet séier domat ugefaangen, seng eege Strukturen anzeféieren, an d'Verantwortungsposten zum Deel mat Leit aus Däitschland ze besetzen. Den 22. Oktober 1940 gouf den Albert Wehrer dann och ofgesat, agespaart an duerno no Däitschland deportéiert. De Gauleiter Gustav Simon soll bei der eenzeger Géigeniwwerstellung den Albert Wehrer ugebrëllt hunn: "Wir sind mit Schuchnigg fertig geworden, wir werden auch mit Ihnen fertig!".
Op der anerer Säit huet d'Verwaltungskommissioun bis zum Schluss gemengt, si kéint Afloss um Gauleiter seng Politik huelen, woubäi s'awer ëmmer méi d'Ausféierungsorgan vun dëser gouf. Sou och bei der nazistescher Politik géint d'Judden, déi vum September 1940 un och am besate Lëtzebuerg ausgerullt gouf: Déi däitsch Zivilverwaltung huet d'Verwaltungskommissioun de 6. September 1940 ugestallt, jiddesch Schoulkanner z'identifizéieren an aus dem Unterrecht auszeschléissen. D'Kommissioun huet dësen Uerder un d'Kreisleiter weiderginn, déi hirersäits d'Gemengen informéiert hunn. Jee no Gemeng oder Schoul goufe mat méi oder manner Fläiss méi oder manner prezis Lëschten zeréckgemellt.
Am November 1940 huet d'Verwaltungskommissioun, op eng Nofro vun der Zivilverwaltung hin hir d'Zuel vun de polnesche Judde matzedeelen déi am Land géife wunnen, där net nëmmen d'Zuel, mä gläich d'Nimm, d'Virnimm an de Wunnuert vu 471 Leit geschéckt. Se huet nach houfreg ugemierkt, datt dës Lëscht "auf Grund der Namen und Vornamen der Interessenten aufgestellt [wurde], da die Anmeldungen eine Rubrik über Religion oder Rassenzugehörigkeit nicht enthalten." géifen. An dat obwuel se d'Méiglechkeet gehat hätt, dat, well et keng konkreet Donnéeë géif, negativ ze beäntweren.
No der Publikatioun vun dësen Informatiounen, Enn 2012, an dem deemolege Premierminister Jean-Claude Juncker senger Ausso, et géif e "Flou" iwwer de Grad vu Kollaboratioun vun der Verwaltungskommissioun mat der Zivilverwaltung, huet d'Regierung der Uni Lëtzebuerg den Optrag ginn, déi Roll méi genee ënner d'Lupp ze huelen. De Vincent Artuso huet dee Rapport ausgeschafft an am Februar 2015 virgestallt. E kënnt zum Schluss, datt d'Verwaltungskommissioun an 3 Beräicher mat der däitscher antisemittescher Politik kollaboréiert huet: beim Identifizéiere vun de Judden, beim Expulséieren aus dem ëffentlechen Déngscht, de Fräiberuffer an dem Schoulwiesen an drëttens bei der Spoliatioun vun hirem Besëtz. ,
Den 9. Juni 2015 huet d'Chamber eestëmmeg eng Resolutioun ugeholl, an där se sech bei der jiddescher Communautéit fir d'Verhale vun Deeler vun de Lëtzebuerger Verwaltungen (dorënner d'Verwaltungskommissioun) virun a wärend dem Zweete Weltkrich entschëllegt huet. Dës Resolutioun huet sech op d'Conclusioune vum Artuso sengem Rapport gestäipt. Och d'Regierung huet sech deenen Entschëllegungen ugeschloss.
Lena Johannson
D'Lena Johannson gebuer den 2. Oktober 1967 zu Reinbek ass eng däitsch Romanschrëftstellerin.
Denise Clair
D'Denise Clair, gebuer als Denise Couade den 8. Juli 1916 zu Paräis an och do gestuerwen de 16. November 1970, war eng franséisch Schauspillerin.
IÉSEG School of Management
D'IÉSEG School of Management ass eng European Business School mat Campussen zu Lille an op der Défense. D'Programmer vun der IESEG sinn op internationalem Niveau dräifach accreditéiert; vun der AMBA, der EQUIS an der AACSB. Méi wéi 7.500 Anciene vun der Schoul sinn an der Politik an an der Business-Welt aktiv; dorënner de Christophe Catoir (PDG Adecco France) an den Nicolas Wallaert (PDG Cofidis France).
Eric Jeitz
Den Eric Jeitz, gebuer den 8. November 1986 an der Stad Lëtzebuerg, ass e lëtzebuergesche Basketballspiller,.
Vun 2005 bis 2009 huet den Eric Jeitz zéngmol am Kader vun der lëtzebuergescher Härebasketballnationalekipp gespillt.
Ministère des sports
De Sportsministère, offiziell Ministère des sports ass e Ministère zu Lëtzebuerg dee sech ëm all d'Sujeten ronderëm de Sport zu Lëtzebuerg këmmert.
Allgemenges
De Sportsministère ënnerstëtzt de Sport an der Ëmsetzung vun sengen Haaptobjektiver wéi d'Erhalen an d'Verbesserung vun der Gesondheet, d'Entfale vun der Perséinlechkeet, d'sozial Integratioun, d'Entwécklung vu gesellschaftleche Bezéiungen, grad wéi d'Erreeche vun sportleche Resultater an alle Competitiounen.
Kompetenz vum Ministère
D'Servicer a Verwaltungen déi ënnert d'Kompetenz vum Sportsministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.
Patrick Arbaut
De Patrick Arbaut, gebuer den 21. Dezember 1987 an der Stad Lëtzebuerg, ass e lëtzebuergesche Basketballspiller. ,
De Patrick Arbaut huet seng international Sportscarrière 2012 ugefaangen. Hien huet a senger Carrière ënner anerem fir de BBC Sparta Bartreng an de Basket Esch gespillt. 2-mol (2014, 2016) war hien am Lëtzebuerger Kader vun der EuroBasket-Qualifikatioun. ,
Les Hautes-Rivières
Les Hautes-Rivières ass eng franséisch Uertschaft a Gemeng am Departement Ardennes an der Grand Est am Dall vun der Semois.
Wéi 2011 de Parc naturel régional des Ardennes entstanen ass, war Hautes-Rivières eng vun de Grënnungsgemengen.
Thomas Hobbes
Hie gouf bekannt duerch säin Haaptwierk Leviathan, an deem en eng Theorie vum "Absolutismus" entwéckelt huet. Den Hobbes gëllt als Concepteur vum "Opgekläerten Absolutismus".
Nieft dem John Locke an dem Jean-Jacques Rousseau ass hien och ee vun de bedeitendsten Theoreetiker vum Gesellschaftsvertrag.
Den Hobbes huet zu der Zäit vum englesche Biergerkrich gelieft, deen vu Reliounskricher, an dem Kampf ëm d'Muecht tëscht Monarchie, Landadel, Klerus a Biergertum charakteriséiert war.
Seng Haaptthese besteet dodran, datt e souveränen Herrscher déi absolut Gewalt soll iwwerdroe kréien, well am "Naturzoustand" en egoistesche„Krich vu jidderengem géint jiddereen“ (bellum omnium contra omnes) fir u Räichtum a Reputatioun bestoe géif. Dëse kéint nëmmen duerch d'Angscht virun enger Strof duerch déi iwwermächteg Gewalt verhënnert ginn. An engem Vertrag sollen deemno déi eenzel Leit hir natierlech Rechter op eng zentral Gewalt iwwerdroen, déi am komplettsten duerch eng Persoun, den absolutten Herrscher, representéiert géif.
Hien huet sech och fir Naturwëssenschaften a Mathematik intresséiert, an doriwwer geschriwwen.
Luzia Margareta Niederprüm
D'Luzia (Louise) Margareta Niederprüm, gebuer den 11. September 1843 am Gronn a gestuerwen de 25. Juni 1895, war eng lëtzebuergesch kathoulesch Uerdensfra. Zesumme mat der Anna Bové an dem Paschtouer Nicolas Wies huet si den 28. Mäerz 1872 an der Stad de "Verein der hl. Zita für christliche Dienstmägde" gegrënnt. Heiraus ass 1875 d'Kongregatioun vun den Zita-Schwësteren ervirgaangen; d'Luzia Niederprüm war vun elo un d'Schwëster Maria Josepha (Josefa). Den urspréngleche Veräin huet nieft der Kongregatioun weider funktionéiert.
D'Kongregatioun gouf 1886 un de Karmel ugeschloss an d'Zitaschwësteren hunn elo offiziell "Schwestern des Regulierten Dritten Ordens Unserer Lieben Frau vom Berge Karmel" ("Tertiar-Karmelitinnen") geheescht. Nom Doud vun der Anna Bové (Mutter Paula) huet d'Luzia Niederprüm d'Leedung vun der Kongregatioun an och vum Zitaveräin iwwerholl a war vun elo un d'Mutter Maria Josepha. Si huet hiert Amt bis 1892 ausgeübt.
Pincette
Eng Pincette ass e Geschier mat deem een en Objet ka festhalen ouni en direkt mat den Hänn unzepaken. E besteet aus zwéin Deeler déi op engem Enn verbonne sinn. Déi zwou fräi Extremitéiten hunn eng Spëtzt déi adequat geformt ass fir den Objet domat festzehalen. Jee no Typ Pincette sinn déi Spëtzten anescht geformt.
Modern Pincettë si meescht aus Metall. Si kënnen zum Beispill gebraucht gi fir Hoer auszerappen oder fir kleng elektronesch oder mechanesch Deeler ze manipuléieren. Och an der Chirurgie an am Laboratoire gi Pincetten agesat.
Rendez-vous (Gréngewald)
De Rendez-vous läit am Südoste vum Waldhaff op enger Héicht vu ronn 363 Meter. Op der Plaz steet en Informatiounspanneau op deem d'Bëschweeër, déi do zesummekommen, gewise sinn a wou een och Informatiounen iwwer déi fréier Kuelemeileren am Gréngewald liese kann.
Pierre Joseph Augustin
Hie war bis zu sengem Doud Friddensriichter zu Réimech a vum 13. Februar 1863 u Member vum Staatsrot zu Lëtzebuerg.
Guda
Guda ass:
Pierre Joseph Augustin
Säin Eedem war de Willibrord Macher.
Marc Birsens
De Marc Birsens, gebuer de 17. September 1966 an der Stad Lëtzebuerg ass e fréiere lëtzebuergesche Foussballspiller a Foussballtrainer.
Tëscht dem 27. Abrëll 1988 an dem 23. Februar 2000 huet de Marc Birsens 53-mol fir déi lëtzebuergesch Foussballnationalekipp gespillt.
Vun 1986 bis 1996 huet hie fir d'Union Lëtzebuerg gespillt a ass fir d'Saison 1996/97 bei den CS Gréiwemaacher gaange fir duerno nees bis 2000 bei d'Union Lëtzebuerg zeréckzekommen. Vun 2000 bis 2002 huet hie fir d'US Rëmeleng gespillt.
Zanter dem 1. Juli 2011 ass de Marc Birsens Trainer vun der lëtzebuergescher U17 Foussballnationalekipp.
Charles Berling
De Charles Berling, gebuer den 30. Abrëll 1958 zu Saint-Mandé, ass e franséische Schauspiller, Filmregisseur an Dréibuchauteur.
Swesda
Den Swesda oder Zvezda, (russesch: Звезда fir Stär) ass de russesche Wunn- an Navigatiounsmodul vun der Internationaler Raumstatioun (ISS). Swesda ass vun RKK Energija gebaut ginn.
Charles Berling
Hien ass de Papp vum Schauspiller Émile Berling.
Swesda
De Modul gouf den 12. Juli 2000 mat enger Proton-K-Drorakéit vu Baikonur aus gestart. De Swesda ass ongeféier 13,1 Meter laang, huet e maximalen Duerchmiesser vu 4,15 Meter, eng Mass vu knapps 19,1 Tonnen an ass eng modifizéiert Versioun vum Basismodul vun der Raumstatioun Mir. De Modul huet véier Kopplungsaggregater, dräi passiver vum Typ „SSWP-M 8000“ am kugelfërmegen Iwwergangsdeel um Bug an e passiivt vum Typ „SSWP G4000“ um Heck. Do sinn och Uschlëss a Pompelen, déi geliwwerten Dreifstoff an d'Tanke vum Modul Sarja weiderleeden. Onbemannt Transporter (Progress, ATV), déi all aktiv Kopplungsaggregater vum Typ „SSWP G4000“ hunn, leeën do un. Et kënnen och bemannt Raumgefierer vum Typ Sojus undocken. Ënnerstëtzt gi sou Manövere vun den Uschlosskontrollsystemer Kurs an Toru.
De Swesda besteet aus dräi Deeler. Nom kugelfërmegen Iwwergangsdeel kënnt den zylindresche Haaptdeel an ee weideren zylindreschen, hermetesch verschléissbaren Heckdeel, deen als Erausklammschleis a Stauraum déngt. Am mëttleren Deel si Steierariichtungen, Liewenserhalung, Toiletten an Duschméiglechkeeten, d'Kichen, Trainingsinstrumenter an en ettlech Wunnkabinnen.
Mam Kappdeel gouf de Swesda mam schonn zanter November 1998 mam Modul Sarja verbonnen. Bei der Ukopplung vum 26. Juli hat de Sarja déi aktiv Roll bei der Endphas iwwerholl. Un de béiden anere Stutzen sollten no de Pläng „uewen“ en Energieversuergungsmodul (NEM) mat engem Gittermast, aacht Solarzelleflächen (ongeféier 20 Kilowatt Leeschtung) souwéi engem Manipulater an „ënnen“ een universellt Docking- a Lagermodul (UDM) ukoppelen, an deem sech zousätzlech Ariichtunge fir Liewenserhalung befanne sollten. 2001 gouf d'Energieversuergungsmodul an dem UDM gestrach an d'Zuel vun de geplangte Solarzelleflächen op d'Hallschent reduzéiert. Den NEM-Modul gouf zum Schluss awer gebaut a krut den Numm Rasswet. Et gouf mat der Shuttlemissioun STS-132 am Joer 2010 zu der Statioun bruecht an um Nadir-Stutzen vum Sarja-Modul ugedockt. Um ieweschte Kopplungsstutzen vum Swesda ass en zweete Kopplungsmodul Poisk, deen 2009 ugedockt hat. Am Ament gëtt den „ënneschte“ Stutze vum éischte Kopplungsmodul Pirs (Docking Compartment 1) ageholl, dat souwuel fir d'Undocke vu Raumschëffer déngt wéi och d'Funktioun vun enger Drockschleis erfëllt. 2009 gouf Pirs duerch ee méi grousst russescht Fuerschungsmodul mat der Bezeechnung Poisk ersat ginn. Pirs sollt am Joer 2014 mat engem Progress Raumfrachter vum Statiounskomplex geléist an an d'Äerdatmosphär bruecht ginn, fir dat et do verglouse soll.
Den Swesda selwer huet zwou Solarzellefläche mat enger mëttlerer elektrescher Leeschtung vun zirka fënnef Kilowatt an ass mat engem an Däitschland entwéckelten intelligenten Datemanagementsystem ekipéiert.
Arrondissement Lëtzebuerg
Zesummesetzung
D'Arrondissement huet aus 9 Kantone bestanen:
Auguste Engelspach-Larivière
Den Auguste Engelspach-Larivière, gebuer de 7. Mee 1799 zu Bréissel an do gestuerwen den 22. Juli 1831, war e belsche Geolog a Mineralog, deen zu de Pionéier vun der Lëtzebuerger Geologie zielt.
De Geolog
Den Engelspach-Larivière ass am Alter vun 20 Joer an d'École des mines vu Paräis opgeholl ginn. Zwee Joer dono huet hien eng laang geologesch Studierees duerch Europa ënnerholl, déi hien duerch Norddäitschland, Dänemark, Schweden, Norwegen, Russland, Holland, Frankräich, d'Schwäiz an England geféiert huet.
Am Joer 1824 publizéiert hie säin « Essai géognostique sur les environs de Saint-Petersbourg ». Am Joer 1828 gëtt säi Mémoire mam Titel « Description géognostique du Grand-Duché de Luxembourg suivie de considérations économiques sur ses richesses minérales », deen hie beim Concours vun der « Académie royale des Sciences et Belles-Lettres » vu Bréissel presentéiert hat, präisgekréint an ausgewielt fir publizéiert ze ginn, grad ewéi och den « Essai d'une description géognostique du Grand-Duché de Luxembourg » vum Johannes Steininger.
De Politiker
Den Engelspach-Larivière huet eng wichteg Roll an der belscher Revolutioun vun 1830 gespillt. Hie war Member vun der Commission d'ordre public, déi den 23. September 1830 konstituéiert gouf. Si gouf den Dag drop, de 24. September, vun der Commission administrative ofgeléist, an där den Engelspach-Larivière net Member war, déi hien awer mam Titel Agent général domat chargéiert huet, den Approvisionnement vu Bréissel mat Liewensmëttel, a virun allem och mat Polver a Munitioun, z'assuréieren. De 26. September huet sech d'Commission administrative als provisoresch Regierung etabléiert. Den Engelspach-Larivière huet seng Funktioun als Agent général bis den 30. September 1830 weider behalen.
Arbourse
Arbourse ass eng franséisch Gemeng am Departement Nièvre an der Regioun Bourgogne-Franche-Comté.
Cartagine in fiamme
Cartagine in fiamme ass en italieenesch-franséische Film vum Carmine Gallone aus dem Joer 1960 no engem Roman vum Emilio Salgari.
Christopher Jones (Basketballspiller)
De Christopher Jones, gebuer den 10. Dezember 1990 an der Stad Lëtzebuerg, ass e lëtzebuergesche Basketballspiller. ,
De Christopher Jones huet seng international Sportscarrière 2012 ugefaangen. Hien huet a senger Carrière fir den AB Conter an den T71 Diddeleng gespillt. Zweemol (2012, 2014) war hien am Lëtzebuerger Kader vun der EuroBasket-Qualifikatioun.
Monthermé
Monthermé ass eng franséisch Uertschaft a Gemeng am Departement Ardennes an der Grand Est um Zesummelaf vun der Semois mat der Meuse.
Wéi 2011 de Parc naturel régional des Ardennes entstanen ass, war Monthermé eng vun de Grënnungsgemengen.
Generol
Admirol ass den entspriechende Grad an enger Marinn.
Normalerweis huet eng Arméi méi wéi ee Generol.
Këscht
Eng Këscht ass e Behälter, deen uewen op oder zou ka sinn an dee benotzt gëtt fir Géigestänn ze lageren oder ze transportéieren. Eng Këscht kann zum Beispill aus Metall, aus Plastik, aus Holz oder och aus Kartrong sinn.
Këschte ginn a ville Beräicher agesat. Béierfläsche ginn an enger Béierkëscht transportéiert, Kanner spillen an enger Sandkëscht an den Handwierker transportéiert säi Schaffgeschier an der Geschierkëscht.
Eleftherios Venizelos
Den Eleftherios Venizelos (Griichesch: Ελευθέριος Κυριάκου Βενιζέλος, Elefthérios Kyriákou Venizélos), gebuer den 23. August 1864 zu Mournies op Kreta, a gestuerwen den 18. Mäerz 1936 zu Paräis, war e griichesche Politiker, deen an den éischte Joerzéngte vum 20. Joerhonnert e puermol Premierminister war, an zu deene wichtegste griichesche Politiker vun där Zäit gezielt gëtt.
De Venizelos ass op Kreta gebuer, dat deemools nach Deel vum Osmanesche Räich war. Hie war kuerz Affekot a Journalist, ier en eng politesch Carrière ageschloen huet. Hien huet sech dofir agesat, datt Kreta nees Deel vum Kinnekräich Griicheland sollt ginn (wat da schlussendlech 1913 geschouch).
Vun 1910 bis 1915 war hie Premierminister, an dann nees 1917-1920 an 1928-1932.